ANDREW KRAGOR , DDS | Dentist in 30338
4125 BUFORD HWY NE STE U
ANDREW KRAGOR is an Orthodontist practicing in ATLANTA, GA. 4.1 'n afrika-dans vir erfenisdag By OpenStax (Page 2/4) | QuizOver.com
4.1 'n afrika-dans vir erfenisdag (Page 2/4)
Bly in hurk-posisie – met die hande op die knieë.
Trek lae rug saam deur jou boude onder jou lyf saam te trek en ontspan (agt keer).
Skeen- en kuitopwarming
Bly in ‘hurk-posisie” en lig en laat sak jou hakke om die beurt, agt keer.
Lig en laat sak jou tone (en voorste deel van jou voete) om die beurt, agt keer.
Leun met die liggaam van kant tot kant. Herhaal agt keer.
Leun nog dieper af, tot jou hande stadigaan aan die grond begin raak terwyl jy steeds laer afleun (gebruik agt tellings).
Leun na regs en behou die posisie vir agt tellings, terwyl jy die tone van jou reguit been en die hak van jou gebuigde been lig (hou gestrek vir agt tellings).
Ruil kante om en herhaal die oefening na die linkerkant.
Hou die strekke vir agt tellings.
Leun weer na regs en draai jou liggaam na regs.
Buig en maak jou voorste been reguit – agt keer.
Maak albei bene reguit en buig die agterste knie na die vloer en maak reguit (agt keer).
Herstel na middel.
Ruil om na links en herhaal die oefening.
Leun van kant tot kant terwyl jy stadig regop kom – kop kom laaste op.
Loop op die plek met voete na buite gedraai vir agt tellings.
Bring voete bymekaar en loop op die plek vir agt tellings.
Julle is nou gereed om met die dansaktiwiteite te begin.
Aangesien Erfenisdag in September gevier word, sal dit dalk gepas wees om Afrika-dans vooraf te ondersoek, en op Erfenisdag so ‘n tipe dans uit te voer.
Hier volg ‘n paar riglyne om jou te help om jou spesiale Erfenisdag-dans te skep:
Kies enige musiek met ‘n Afrika ‘gevoel’
“Shosholoza” deur Ladismith Black Mambazo
“Danzer” deur Anton Goosen en Lucky Dube
“Pennywhistle” deur Mango Groove
“Imagine Africa” deur Sean Fren
“The Warrior” deur Margaret Singana
“Hamba Bhekile” deur Margaret Singana
Jy is meer as welkom om te eksperimenteer met perkussie of ‘n tromklank i.p.v. die musiek.
Luister na die musiek.
Kies die musiek waarop julle graag sal wil dans.
Die ritme word verskaf deur musikante wat perkussie- of slaginstrumente speel, deur sangers, of deur ‘n kombinasie van musiek en sang.
‘n Afrika-danser word hoofsaaklik getakseer op sy vaardigheid om die perkussiewe musikale ritme te volg, “om die tromme met sy voete te speel”, of enige ander deel van die liggaam wat die ritme kan genereer.
In sommige kulture word die ritmiese patrone uitgedruk met voetpatrone, in ander deur sametrekkings van die bolyf, sterk skouerbewegings, vinnige vibrasies of draaie van die boude, of akrobatiese spronge.
Ritme verskaf ook die name van danspassies:
“Ikpo Okme”: danser spring van een voet na ‘n ander
“Ebenebe”: ‘n stamp-patroon wat lei tot ‘n wawielbeweging
“Iza”: regop bolyf met hoë skoppe
“Nkpopi”: ‘n dans met spronge
“Etukwa”: die bolyf wat afbuig na die aarde soos die voete ‘n staccato-maat uitstamp
“Nzaukwu Nabi”: stamp-passies met skielike pouses
“Ubi-Ogazu”: voëlagtige spronge in ‘n sirkel
Beweeg vryelik met die musiek – laat die musiek jou lei.
Gebruik alle beweegbare liggaamsdele.
Loop op die maat van die musiek – in ‘n sirkel of in rye.
Klap jou hande op maat van die musiek terwyl julle beweeg.
Voer eenvoudige voetpatrone uit.
Eksperimenteer met die verskillende vlakke, bv. deur vorentoe te leun vanuit die heupe sodat julle bolywe amper parallel met die grond is.